
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 87 

5 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανόνες εποπτείας από την Τράπεζα της Ελλάδος της 
εταιρείας "Ταμείο Εγγυοδοσίας Μικρών και Πολύ 
Μικρών επιχειρήσεων ΑΕ" (Τ.Ε.Μ.Π.Μ.Ε Α.Ε.) - Επο¬ 
πτική αντιμετώπιση των απαιτήσεων των πιστωτι¬ 
κών ιδρυμάτων που καλύπτονται από τη ρητή εγ¬ 
γύηση της Τ.Ε.Μ.Π.Μ.Ε Α.Ε. 1 

Κωδικοποίηση και τροποποίηση των διατάξεων της 
ΠΔ/ΤΕ 2440/11.1.1999 "Ίδρυση και λειτουργία 
ανταλλακτηρίων συναλλάγματος στην Ελλάδα από 
ανώνυμες εταιρείες που δεν αποτελούν πιστωτικά 
ιδρύματα", όπως ισχύει. 2 


ΑΠΟΦΑΣΕΙΣ 

(ΐ) 

Πράξη Διοικητή αριθ. 2540/27.2.2004 

Κανόνες εποπτείας από την Τράπεζα της Ελλάδος της 
εταιρείας "Ταμείο Εγγυοδοσίας Μικρών και Πολύ Μι¬ 
κρών επιχειρήσεων ΑΕ" (Τ.Ε.Μ.Π.Μ.Ε Α.Ε.) - Εποπτική 
αντιμετώπιση των απαιτήσεων των πιστωτικών ιδρυ¬ 
μάτων που καλύπτονται από τη ρητή εγγύηση της 
Τ.Ε.Μ.Π.Μ.Ε Α.Ε. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 55Α του Καταστατικού της Τράπεζας της 
Ελλάδος, 

β) το άρθρο 1 του Ν. 1266/1982 "Όργανα ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις" σε συνδυασμό με το άρθρο 12, πα- 
ραγρ. 1 του Ν. 2548/1997, 

γ) τιςδιατάξειςτου Κεφαλαίου Α'του Ν. 3066/2002 "Σύ¬ 
σταση ανώνυμης εταιρείας με την επωνυμία Ταμείο Εγ¬ 
γυοδοσίας Μικρών και Πολύ Μικρών επιχειρήσεων Α.Ε" 
(Τ.Ε.Μ.Π.Μ.Ε. Α.Ε) και ειδικότερα το άρθρο 9 στο οποίο 
ορίζεται ότι η εποπτεία ως προς την κεφαλαιακή επάρ¬ 
κεια, τη ρευστότητα, το ύψος και το είδος των τοποθετή¬ 


σεων της εν λόγω εταιρείας ασκείται από την Τράπεζα της 
Ελλάδος, 

δ) την 12882/867/2003 απόφαση των Υπουργών Οικο¬ 
νομίας και Οικονομικών και Ανάπτυξης, με την οποία 
εγκρίθηκαν οι Κανονισμοί Παροχής Εγγυήσεων και Λει- 
τουργίαςτης Τ.Ε.Μ.Π.Μ.Ε. Α.Ε., 
ε) το κοινοτικό κανονιστικό πλαίσιο, που διέπει τη λει¬ 
τουργία αλλά και τη χρηματοδότηση των επιδοτούμενων 
από τα διαρθρωτικά ταμεία της Ευρωπαϊκής Ένωσης Τα¬ 
μείων Εγγυήσεων, στα οποία περιλαμβάνεται και η 
Τ.Ε.Μ.Π.Μ.Ε. Α.Ε, 

στ) την ΠΔ/ΤΕ 2053/18.3.1992, όπως ισχύει, "Ορισμός 
των ιδίων κεφαλαίων των πιστωτικών ιδρυμάτων που 
έχουν την έδρα τους στην Ελλάδα", 
ζ) την ΠΔ/ΤΕ 2524/23.7.2003 "Κωδικοποίηση των διατά¬ 
ξεων της ΠΔ/ΤΕ 2054/18.3.92, όπως ισχύει, για το συντε¬ 
λεστή φερεγγυότητας των πιστωτικών ιδρυμάτων που 
έχουν την έδρα τους στην Ελλάδα", 
η) τη σκοπιμότητα καθορισμού πλαισίου εποπτείας της 
Τ.Ε.Μ.Π.Μ.Ε. Α.Ε. ανάλογου προς το ισχύονγια εποπτευ¬ 
όμενα χρηματοδοτικά ιδρύματα που αναλαμβάνουν πα¬ 
ρόμοιας φύσεως κινδύνους, αποφάσισε τα εξής: 

I. ΚΑΝΟΝΕΣ ΕΠΟΠΤΕΙΑΣ 

Στο πλαίσιο του άρθρου 9 του Ν. 3066/2002, καθορίζο¬ 
νται οι πιο κάτω κανόνες εποπτείας από την Τ ράπεζα της 
Ελλάδος της Τ.Ε.Μ.Π.Μ.Ε. Α.Ε.: 

Α. Κεφαλαιακή Επάρκεια 

Για τον υπολογισμό της κεφαλαιακής επάρκειας της 
Τ.Ε.Μ.Π.Μ.Ε. Α.Ε. εφαρμόζονται αναλόγως οι διατάξεις 
της ΠΔ/ΤΕ 2053/18.3.92, όπως ισχύει, και της ΠΔ/ΤΕ 
2524/23.7.2003. Ειδικότερα: 

1. α) Ως ίδια Κεφάλαια της Τ.Ε.Μ.Π.Μ.Ε. Α.Ε για τους 
σκοπούς άσκησης της εποπτείας από την Τ ράπεζα της 
Ελλάδος, θεωρούνται τα οριζόμενα στην ΠΔ/ΤΕ 2053/ 
1992, όπως ισχύει, βασικά στοιχεία των ιδίων κεφαλαίων 
πλέον των αποθεματικών από αναπροσαρμογή αξίας πα¬ 
γίων στοιχείων του Ενεργητικού, μειωμένα κατά τα προ- 
βλεπόμενα στην Πράξη αυτή αφαιρετικά στοιχεία καθώς 
και κατά το ποσό της τυχόν υστέρησης των προβλέψεων 
που θα διενεργούνται για την κάλυψη επισφαλών απαιτή¬ 
σεων έναντι των προβλέψεων που θα υπολογίζονται με 
βάση την πιο κάτω παράγραφο (β). 

β) Οι ελάχιστες προβλέψεις επί των εν ενεργεία εγγυο¬ 
δοσιών της Τ.Ε.Μ.Π.Μ.Ε. Α.Ε. υπολογίζονται για τους 

σκοπούς της παρούσας Πράξης, με βάση τους εξής συ¬ 
ντελεστές : 

- 0,75% επί του συνόλου των εγγυήσεων αρχικής διάρ¬ 
κειας μικρότερης του έτους 

- 1,0 % επί του συνόλου των εγγυήσεων αρχικής διάρ¬ 
κειας 1 -3 ετών και 

-1,25% επί του συνόλου των εγγυήσεων αρχικής διάρ¬ 
κειας άνω των 3 ετών. 

(ί) Οι πιο πάνω συντελεστές προσαυξάνονται κατά 20% 
προκειμένου περίνεοϊδρυόμενων επιχειρήσεων μέχρι συ- 
μπληρώσεως δύο ετών από της συστάσεώς τους. 

(ϋ) Προκειμένου περί εγγυήσεων δανείων σε καθυστέ¬ 
ρηση άνω των 180 ημερών (δάνεια σε οριστική καθυστέ¬ 
ρηση), υπολογίζονται προβλέψεις ποσοστού τουλάχι¬ 
στον 60% επί του ύψους της εγγυημένης από την 
Τ.Ε.Μ.Π.Μ.Ε. Α.Ε. απαίτησης. 

(ίϋ) Οι πιο πάνω συντελεστές μειώνονται κατά 50% στην 
περίπτωση, που η χρηματοδότηση καλύπτεται από το 
ανώτατο όριο εμπράγματων εξασφαλίσεων σε ακίνητα 
που προβλέπεται από το κεφ. IV του Κανονισμού Παρο¬ 
χής Εγγυήσεων, με βάση την αντικειμενική αξία του ακι¬ 
νήτου. Σε περίπτωση μικρότερης κάλυψης ο μειωμένος 
συντελεστής εφαρμόζεται σε αναλογικά μειωμένο τμήμα 
της εγγυοδοσίας. 

(ίν) Στην περίπτωση που τμήμα της χρηματοδότησης 
εξασφαλίζεται από στοιχεία τα οποία για τους σκοπούς 
εφαρμογής της ΠΔ/ΤΕ 2524/2003 σταθμίζονται με μηδε¬ 
νικό συντελεστή κινδύνου, δεν υπολογίζεται πρόβλεψη 
επί του ποσού της εγγυοδοσίας που αναλογεί στο καλυ¬ 
πτόμενο μέρος της χρηματοδότησης. 

(ν) Το ποσοστό ελάχιστης πρόβλεψης αυξάνεται σε 
80% σε περίπτωση εγγύησης δανείου σε οριστική καθυ¬ 
στέρηση για το οποίο η Τ.Ε.Μ.Π.Μ.Ε. Α.Ε. έχει παραιτηθεί 
από το δικαίωμα άσκησης διζήσεως, σύμφωνα με τον Ν. 
3066/2002 καιτον Κανονισμό Παροχής Εγγυήσεωντης εν 
λόγω εταιρείας. 

(νί) Η Τράπεζα της Ελλάδος δύναται: 

- να προβαίνει σε αναπροσαρμογή των ως άνω συντε¬ 
λεστών ή 

- εναλλακτικά με την εφαρμογή των πιο πάνω συντελε¬ 
στών, να αποδέχεται για τους σκοπούς εφαρμογής της 
παρούσας Πράξης, την εκτίμηση της πιθανής ζημίας από 
τις παρεχόμενες εγγυήσεις και αντεγγυήσεις κατόπιν 
αξιολόγησης από τη Διεύθυνση Εποπτείας Πιστωτικού 
Συστήματος της σχετικής μεθοδολογίας που εφαρμόζειη 
Τ.Ε.Μ.Π.Ε. Α.Ε. 

2. ΗΤ.Ε.Μ.Π.Μ.Ε. Α.Ε. υποχρεούται να διατηρείτο συ¬ 
ντελεστή φερεγγυότητας σε ύψος όχι κατώτερο του 
10%, εφαρμοζομένων αναλόγως των διατάξεων της 
ΠΔ/ΤΕ 2524/23.7.2003. Διευκρινίζεται ότι οι παρεχόμε¬ 
νες εγγυήσεις προς τις χρηματοδότριες τράπεζες και 
τα λοιπά χρηματοδοτικά ιδρύματα για την κάλυψη πι¬ 
στώσεων, χρηματοδοτικών μισθώσεων και προεξοφλή¬ 
σεων επιχειρηματικών απαιτήσεων, καθώς και οι παρε¬ 
χόμενες αντεγγυήσεις για την κάλυψη εγγυητικών επι¬ 
στολών θεωρούνται στοιχεία υψηλού κινδύνου και 
σταθμίζονται με τους συντελεστές και τη μεθοδολογία 
στάθμισης που προβλέπονται στο έκτο κεφάλαιο της 
ΠΔ/ΤΕ 2524/23.7.2003. 

Β. Κανόνες για την πραγματοποίηση επενδύσεων - Ρευ¬ 
στότητα 

1. Τα διαθέσιμα της Τ.Ε.Μ.Π.Μ.Ε. Α.Ε. επιτρέπεται να 


επενδύονται σε τοποθετήσεις περιορισμένου πιστωτικού 
κινδύνου και κινδύνου αγοράς, ως εξής: 

α) σε χρεόγραφα επαρκούς ρευστότητας που σταθμί¬ 
ζονται με μηδενικό συντελεστή κινδύνου σύμφωνα με την 
ΠΔ/ΤΕ 2524/2003, 

β) σε καταθέσεις όψεως ή και προθεσμίας μέχρι τριών 
μηνών σε πιστωτικά ιδρύματα χωρών της Ζώνης Α', όπως 
ορίζονται στην ΠΔ/ΤΕ 2524/2003, δηλαδή των χωρών του 
Ευρωπαϊκού Οικονομικού Χώρου (Ε.Ο.Χ.) και λοιπών χω¬ 
ρών που είναι πλήρη μέλη του Ο.Ο.Σ.Α., εφόσον όμως οι 
τελευταίες ανήκουν σε κατηγορία πιστοληπτικής διαβάθ- 
μισης τουλάχιστον "Α" σύμφωνα με την κλίμακα διαβάθμι- 
σης του οργανισμού αξιολόγησης πιστοληπτικής ικανό¬ 
τητας 313Π03Γ0 & ΡοοΓ5 ή σε αντίστοιχη κατηγορία άλλου 
αναγνωρισμένου οργανισμού αξιολόγησης πιστοληπτι- 
κής ικανότητας. 

2. Το ύψος των πιο πάνω τοποθετήσεων που αντιπρο¬ 
σωπεύουν απαιτήσεις έναντι του ίδιου νομικού προσώ¬ 
που καθώς και έναντι των νομικών προσώπων των συνδε- 
δεμένων με αυτό, κατά την έννοια του άρθρου 42 ε του Ν. 
2190/1920, όπως ισχύει, δεν επιτρέπεται να υπερβαίνει 
ποσοστό ίσο προς το 25% των ιδίων κεφαλαίων της 
Τ.Ε.Μ.Π.Μ.Ε. Α.Ε.. 

3. Το σύνολο των πιο πάνω τοποθετήσεων της 
Τ.Ε.Μ.Π.Μ.Ε. Α.Ε. καθώς και των χρηματικών διαθεσίμων 
του δεν επιτρέπεται να υπολείπεται του 20% των εν ενερ- 
γείαεγγυήσεώντου. Η διαχείριση των διαθεσίμων και των 
κινδύνων που αναλαμβάνονται ασκείται, σύμφωνα με Κα¬ 
νονισμό Επενδύσεων, ο οποίος κοινοποιείται στην Τράπε¬ 
ζα της Ελλάδος. 

II. ΛΟΙΠΕΣ ΔΙΑΤΑΞΕΙΣ 

1. Για το σκοπό του υπολογισμού του δείκτη φερεγ- 
γυότητας των εποπτευόμενων από την Τράπεζα της Ελ¬ 
λάδος πιστωτικών ιδρυμάτων και χρηματοδοτικών ιδρυ¬ 
μάτων, σύμφωνα με την ΠΔ/ΤΕ 2524/2003, τα ποσά των 
απαιτήσεώντους που καλύπτονται από την εγγύηση της 
Τ.Ε.Μ.Π.Μ.Ε. Α.Ε. σταθμίζονται με συντελεστή 20%. Η 
κατά τα ανωτέρω μειωμένη στάθμιση τωνπροαναφερό- 
μενων απαιτήσεων τελεί υπό την αίρεση της εκπλήρω¬ 
σης όλων των όρων και προϋποθέσεων που από την κεί¬ 
μενη νομοθεσία προβλέπονται για τη λειτουργία καθώς 
και για τη χρηματοδότηση της Τ.Ε.Μ.Π.Μ.Ε. Α.Ε. από 
κοινοτικούς πόρους. Η εφαρμογή του πιο πάνω συντε¬ 
λεστή στάθμισης θα επαναξιολογηθεί μετά τη λήξη της 
προβλεπομένης περιόδου κοινοτικής παρακολούθησης 
(31.12.2008). 

2. Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας της Ελλάδος για την παροχή 
διευκρινίσεων και οδηγιών για την εφαρμογή της παρού¬ 
σας Πράξης. 

3. Η ΠΔ/ΤΕ 2434/3.6.98, με την οποία είχε καθορισθείτο 
πλαίσιο εποπτείας των Εταιρειών Αμοιβαίων Εγγυήσεων, 
καταργείται. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Φεβρουάριου 2004 
Ο Διοικητής 

ΝΙΚΟΛΑΟΣ ΓΚΑΡΓΚΑΝΑΣ 

( 2 ) 

Πράξη Διοικητή αριθ. 2541/27.2.2004 
Κωδικοποίηση και τροποποίηση των διατάξεων της 
ΠΔ/ΤΕ 2440/11.1.1999 "Ίδρυση και λειτουργία ανταλ- 
λακτηρίων συναλλάγματος στην Ελλάδα από ανώνυ¬ 
μες εταιρείες που δεν αποτελούν πιστωτικά ιδρύμα¬ 
τα", όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τις διατάξεις του Καταστατικού της Τράπεζας της Ελ¬ 
λάδος και ειδικότερα το άρθρο 55Α, όπως ισχύει, 

β) τις διατάξεις του άρθρου 1 του Ν. 1266/82 "Όργανα 
ασκήσεως της νομισματικής, πιστωτικής και συναλλαγ¬ 
ματικής πολιτικής και άλλες διατάξεις", 

γ) το Ν. 2515/1997, άρθρο 15 "Ανταλλακτήρια Συναλ¬ 
λάγματος", 

δ) το Ν. 2331/1995 "Πρόληψη και καταστολή της νομι¬ 
μοποίησης εσόδων από εγκληματικές δραστηριότητες 
και άλλες ποινικές διατάξεις", όπως ισχύει, καθώς και τις 
σχετικές εγκυκλίους της Διεύθυνσης Εποπτείας Πιστωτι¬ 
κού Συστήματος της Τράπεζας της Ελλάδος (τελευτ. 
σχετ. 654/22.7.2003), 

ε) την ΠΔ/ΤΕ 2440/11.1.99, όπως ισχύει, σχετικά με την 
ίδρυση και λειτουργία ανταλλακτηρίων συναλλάγματος 
στην Ελλάδα από ανώνυμες εταιρείες που δεν αποτελούν 
πιστωτικά ιδρύματα, 

στ) τη σκοπιμότητα κωδικοποίησης σε ενιαίο κείμενο 
και προσαρμογής στις επικρατούσες σήμερα συνθήκες, 
των διατάξεων που αφορούν την παροχή από την Τράπε- 
ζατης Ελλάδος άδειας λειτουργίας στην Ελλάδα και τους 
κανόνες εποπτείας των εταιρειών ανταλλακτηρίων συ¬ 
ναλλάγματος, 

ζ) τη σχετική εισήγηση της Διεύθυνσης Νομισματικής 
Πολιτικής & Τ ραπεζικών Εργασιών της Τ ράπεζας της Ελ¬ 
λάδος, αποφάσισε τα ακόλουθα: 

I. ΟΡΟΙ ΚΑΙ ΠΡΟΫΠΟΘΕΣΕΙΣ ΓΙΑ ΤΗΝ ΠΑΡΟΧΗ ΑΔΕΙΑΣ 
ΛΕΙΤΟΥΡΓΙΑΣ 

Η Τράπεζα της Ελλάδος παρέχει σε ανώνυμες εταιρεί¬ 
ες άδεια να λειτουργούν ως ανταλλακτήρια συναλλάγμα¬ 
τος με βάση το Ν. 2515/1997, όπως ισχύει, εφόσον πλη- 
ρούνται οι ακόλουθοι όροι και προϋποθέσεις: 

1. α) Διαθέτουν ελάχιστο αρχικό μετοχικό κεφάλαιο ευ¬ 
ρώ διακοσίων χιλιάδων (ευρώ 200.000), που καταβάλλε¬ 
ται σε μετρητά και κατατίθεται σε πιστωτικό ίδρυμα που 
λειτουργεί στην Ελλάδα πριν από τη χορήγηση της άδει¬ 
ας στην εταιρεία. Το σχετικό ποσό παραμένει κατατεθει¬ 
μένο μέχρι την κατά νόμο σύσταση του νομικού προσώ¬ 
που. 

β) Καθ’ όλη τη διάρκεια της λειτουργίας των εν λόγω 
εταιρειών τα ίδια κεφάλαιά τους δεν επιτρέπεται να υπο¬ 
λείπονται του ως άνω ελάχιστου ορίου. Προκειμένου πε¬ 
ρί επιχειρήσεων που μετατρέπονται σε ανώνυμες εταιρεί¬ 
ες ανταλλακτηρίων συναλλάγματος, τα ίδια κεφάλαιά 
τους δεν επιτρέπεται να υπολείπονται του εκάστοτε 
ισχύοντος ελάχιστου ορίου. 

Το πιο πάνω ελάχιστο ύψος των ιδίων κεφαλαίων καλύ¬ 
πτει την ίδρυση μέχρι και έξι (6) υπηρεσιακών μονάδων. 
Για κάθε επιπλέον μονάδα το ως άνω ελάχιστο όριο των 
ιδίων κεφαλαίων αυξάνεται κατά ευρώ είκοσι πέντε χιλιά¬ 
δες (ευρώ 25.000). 


γ) Ως ίδια Κεφάλαια των εταιρειών ανταλλακτηρίων συ¬ 
ναλλάγματος για τους σκοπούς άσκησης της εποπτείας 
από την Τράπεζα της Ελλάδος, θεωρούνται τα οριζόμενα 
στην ΠΔ/ΤΕ 2053/1992, όπως ισχύει, βασικά στοιχεία των 
ιδίων κεφαλαίων πλέον των αποθεματικών από αναπρο¬ 
σαρμογή αξίας παγίων στοιχείων του Ενεργητικού, μειω¬ 
μένα κατά τα προβλεπόμενα στην Πράξη αυτή αφαιρετι¬ 
κά στοιχεία. 

2. Η σχετική αίτηση προς την Τράπεζα της Ελλάδος πε¬ 
ριέχει τα ακόλουθα στοιχεία μετά κατά περίπτωση δικαι- 
ολογητικά: 

α) Την επωνυμία και τον τόπο εγκατάστασης της εται¬ 
ρείας. 

β) Την ταυτότητα των φυσικών ή νομικών προσώπων 
που κατέχουν το καθένα άμεσα ή έμμεσα, ποσοστό του¬ 
λάχιστον 10% του μετοχικού κεφαλαίου ή επί των δικαιω¬ 
μάτων ψήφου της εταιρείας. 

Γιατους, κατά τα ανωτέρω, κυριότερους μετόχους υπο¬ 
βάλλονται: 

(ί) Πλήρη βιογραφικά σημειώματα. 

(μ) Αντίγραφο ποινικού μητρώου τύπου Α' (προκειμένου 
περί μετόχων που είναι φυσικά πρόσωπα). 

(ίϋ) Πιστοποιητικό μη κηρύξεως σε πτώχευση. 

(ίν) Δήλωση για την προέλευση των χρηματικών μέσων 
με τα οποία θα αποκτήσουν τις μετοχές τους. 

(ν) Προκειμένου περί μετόχων που είναι νομικά πρόσω¬ 
πα, στοιχεία από τα οποία να προκύπτει η ταυτότητα των 
φυσικών προσώπων που άμεσα ή έμμεσα ελέγχουντα νο¬ 
μικά αυτά πρόσωπα. 

γ) Την ταυτότητα του προσώπου που θα έχει την ευθύ¬ 
νη λειτουργίας της εταιρείας, καθώς και ενός προσώπου 
υπεύθυνου για την τήρηση των διατάξεων της νομοθε¬ 
σίας σχετικά με την πρόληψη και καταστολή της νομιμο¬ 
ποίησης εσόδων από εγκληματικές δραστηριότητες (άρ¬ 
θρο 4, παράγρ. 10 του Ν. 2331/95, όπως ισχύει). Για τα 
πρόσωπα αυτά θα πρέπει να υποβληθούν στην Τράπεζα 
της Ελλάδος, το αργότερο έως την έναρξη λειτουργίας 
της εταιρείας, τα ακόλουθα στοιχεία: 

(ί) Τα δικαιολογητικά της πιο πάνω παραγράφου 2 (β) 
υπό στοιχείο (ί) έως και (ίϋ). Τα βιογραφικά σημειώματα 
θα περιλαμβάνουν πληροφορίες για την κατάρτιση και 
την επαγγελματική τους εμπειρία. 

(μ) Δύο συστατικές επιστολές για το κάθε ένα από τα πιο 
πάνω πρόσωπα, οι οποίες δεν θα προέρχονται από μετό¬ 
χους, μέλη του Διοικητικού Συμβουλίου ή από (υποψήφια 
ή εν ενεργεία) στελέχη της απούσας (υπό ίδρυση ή υφι¬ 
στάμενης) εταιρείας. 

δ) Την ταυτότητα των μελών του Διοικητικού Συμβουλί¬ 
ου της εταιρείας και υποβολή για κάθε ένα από αυτά των 
δικαιολογητικών της πιο πάνω παραγράφου 2 (β) υπό 
στοιχείο (ί) έως και (ίϋ). 

Τα ως άνω πρόσωπα πρέπει να είναι αξιόπιστα και εν γέ- 
νει κατάλληλα για τη χρηστή και συνετή διαχείριση και δι¬ 
οίκηση των ανταλλακτηρίων. 

ε) Σχέδιο καταστατικού της υπό ίδρυση εταιρείας ή 
αντίγραφο κωδικοποιημένου καταστατικού της υφιστά¬ 
μενης εταιρείας, όπως ισχύει ή όπως πρόκειται να δια¬ 
μορφωθεί για την άσκηση της δραστηριότητας των 
ανταλλακτηρίων. 

στ) Ανάλυση της οργανωτικής δομής και της διοικητι¬ 
κής διάρθρωσης της εταιρείας, καθώς και τον προβλεπό- 
μενο αριθμό του προσωπικού της. 

ζ) Περιγραφή του λογιστικού συστήματος, του συστή¬ 
ματος πληροφορικής, του συστήματος πληροφόρησης 
της διοίκησης της εταιρείας, καθώς και τις διαδικασίες 
διεκπεραίωσης των συναλλαγών τις οποίες οφείλει να θε¬ 
σπίζει εγγράφως. 

η) Τις διαδικασίες εσωτερικού ελέγχου, που η εταιρεία 
έχει εγγράφως θεσπίσει για την παρακολούθηση της τή¬ 
ρησης των υποχρεώσεων που απορρέουν από την πα¬ 
ρούσα Πράξη, τις διατάξεις του Ν. 2331/1995, όπως ισχύ¬ 
ει, τις σχετικές εγκυκλίους της Τράπεζας της Ελλάδος, 
καθώς και από τις διατάξεις της νομοθεσίας που διέπουν 
την άσκηση της δραστηριότητάς της. 

θ) Τον ακριβή αριθμό των υπηρεσιακών μονάδων που η 
εταιρεία προτίθεται να ιδρύσει και τον τόπο εγκατάστα¬ 
σής τους. 

ι) Την επωνυμία και την ταχυδρομική διεύθυνση της 
έδρας της εταιρείας ή των εταιρειών με τις οποίες η αι¬ 
τούσα έχει συμβληθεί για την άσκηση διαμεσολαβητικού 
χαρακτήρα εργασιών. 

3. Η Τράπεζα της Ελλάδος διατηρεί το δικαίωμα να 
ζητά πρόσθετες πληροφορίες και στοιχεία για την πα¬ 
ροχή της σχετικής άδειας. Σε περίπτωση που διαπι¬ 
στωθεί ότι στοιχεία ή πληροφορίες που υποβλήθηκαν 
στην Τράπεζα της Ελλάδος για τη χορήγηση άδειας 
λειτουργίας, σύμφωνα με την παρούσα Πράξη είναι 
αναληθή ή παραπλανητικά, η Τράπεζα της Ελλάδος 
διατηρείτο δικαίωμα να ανακαλέσει την άδεια λειτουρ¬ 
γίας της εταιρείας. 

4. Η, κατά περίπτωση, παρεχόμενη άδεια ανταλλακτη- 
ρίων συναλλάγματος πρέπει να ενεργοποιηθεί εντός έξι 
(6) μηνών από την κοινοποίηση της σχετικής απόφασης 
της Τράπεζας της Ελλάδος, εκτός εάν στην απόφαση αυ¬ 
τή οριστεί άλλη προθεσμία. 

II. ΕΠΙΤΡΕΠΟΜΕΝΕΣ ΔΡΑΣΤΗΡΙΟΤΗΤΕΣ 

1. Οι ανώνυμες εταιρείες ανταλλακτηρίων συναλλάγ¬ 
ματος επιτρέπεται να διενεργούν τις εξής εργασίες σε 
συνάλλαγμα: 

α) Αγορά ξένων τραπεζογραμματίων, ταξιδιωτικών επι¬ 
ταγών, προσωπικών επιταγών και τραπεζικών επιταγών, 
συμπεριλαμβανομένων και αυτών που εκχωρούνται από 
την Α.Ε. Ελληνικά Ταχυδρομεία, τις τουριστικές και λοι¬ 
πές επιχειρήσεις που έχουν εξουσιοδοτηθεί για το σκοπό 
αυτό μετηναπόφ. ΝΕ 176/4/1977, όπως ισχύει. 

β) Πώληση ξένων τραπεζογραμματίων και ταξιδιωτικών 
επιταγών. 

2. Οι εταιρείες ανταλλακτηρίων συναλλάγματος επιτρέ¬ 
πεται να παρέχουν και τις ακόλουθες παρεπόμενες προς 
την πιο πάνω δραστηριότητα, διαμεσολαβητικής φύσεως 
υπηρεσίες, ως εξής: 

α) Προώθηση και διαμεσολάβηση στην παροχή τραπε¬ 
ζικών προϊόντων και υπηρεσιών, στο πλαίσιο διμερών 
συμφωνιών, αποκλεισμένης της ανάληψης οποιοσδήπο¬ 
τε δέσμευσης για λογαριασμό των πιστωτικών ιδρυμάτων 
καθώς και της διενέργειας εισπράξεων και πληρωμών για 
λογαριασμό τους. Ο περιορισμός αυτός δεν αφορά τις 
εργασίες της παρ. 1 και του πιο κάτω στοιχείου (β)τηςπα- 
ρούσας παραγράφου. 

β) Συνεργασία με εκδότες πιστωτικών καρτών που 
έχουν έδρα στο εσωτερικό ή στο εξωτερικό για την κατα¬ 
βολή μετρητών σε κατόχους πιστωτικών καρτών έναντι 
του ορίου ανάληψης μετρητών που τους έχει, αντίστοιχα, 
χορηγηθεί από τον εκδότη του πιστωτικού δελτίου. 


γ) Διαμεσολάβηση στη μεταφορά κεφαλαίων εντός Ελ¬ 
λάδος ή διασυνοριακά, σύμφωνα με τις διατάξεις της 
ΠΔ/ΤΕ 2536/4.2.2004. 

δ) Αποδοχή της εξόφλησης λογαριασμών επιχειρήσε¬ 
ων πλην πιστωτικών ιδρυμάτων. 

ε) Διάθεση εισιτηρίων μέσων μαζικής μεταφοράς εσω¬ 
τερικού και εξωτερικού, συναυλιών και λοιπών πολιτιστι¬ 
κών εκδηλώσεων. 

στ) Πρακτόρευση τουριστικών υπηρεσιών και ταξιδιω¬ 
τικών ασφαλειών καθώς και διάθεση προϊόντων της Α.Ε. 
Ελληνικά Ταχυδρομεία και της εταιρείας "Αθήνα 2004" 
υπό την προϋπόθεση ότι έχει προηγουμένως χορηγηθεί η 
τυχόν απαιτούμενη άδεια από την, κατά περίπτωση, αρ¬ 
μόδια αρχή. 

ζ) Προώθηση και διάθεση προϊόντων εταιρειών κινητής, 
σταθερής τηλεφωνίας και εταιρειών που παρέχουν υπη¬ 
ρεσίες πρόσβασης στο διαδίκτυο. 

3. Οι εταιρείες ανταλλακτηρίων συναλλάγματος επιτρέ¬ 
πεται να συμμετέχουν στο μετοχικό κεφάλαιο άλλης εται¬ 
ρείας ανταλλακτηρίων συναλλάγματος μετά από σχετική 
γνωστοποίηση στη Διεύθυνση Εποπτείας Πιστωτικού Συ¬ 
στήματος της Τράπεζας της Ελλάδος, η οποία πραγμα¬ 
τοποιείται δεκαπέντε (15) τουλάχιστον ημέρες πριν από 
την απόκτηση της σχετικής συμμετοχής, με την επιφύλα¬ 
ξη των διατάξεων της παρ. 1 του κεφ. IV. 

III. ΚΑΝΟΝΕΣ ΔΡΑΣΤΗΡΙΟΤΗΤΑΣ 

1. Το ανώτατο ημερήσιο όριο του συναλλαγματικού 
αποθέματος κάθε εταιρείας ανταλλακτηρίων συναλλάγ¬ 
ματος καθορίζεται ίσο με το πενταπλάσιο των ιδίων κεφα¬ 
λαίων αυτής. Στο ανώτατο όριο αποθέματος συνυπολογί¬ 
ζονται τα τυχόν πιστωτικά υπόλοιπα των καταθέσεων σε 
συνάλλαγμα. 

2. Επιτρέπεται στις εταιρείες ανταλλακτηρίων συναλ¬ 
λάγματος: 

α) Η αγορά, ημερησίως, ξένων τραπεζογραμματίων 
από τις εξουσιοδοτημένες για τη διενέργεια πράξεων επί 
συναλλάγματος τράπεζες, από άλλες εταιρείες ανταλλα¬ 
κτηρίων συναλλάγματος και από την Τράπεζα της Ελλά¬ 
δος μέχρι συμπληρώσεως του ανωτάτου ορίου συναλ¬ 
λαγματικού αποθέματος που ισχύει για κάθε εταιρεία, 
σύμφωνα με τα οριζόμενα στην πιο πάνω παρ. 1 του κε¬ 
φαλαίου αυτού και στην παρ. 2 (α) του κεφ. VI. 

β) Η έκδοση βεβαιώσεων αγοράς συναλλάγματος ή άλ¬ 
λων παραστατικών, αποδεικτικών της εισαγωγής χρημα¬ 
τικών κεφαλαίων, σύμφωνα με τις εκάστοτε ισχύουσες 
διατάξεις της νομοθεσίας ή τις αποφάσεις αρμοδίως 
εξουσιοδοτημένων αρχών. 

3. Ποσά συναλλάγματος που τυχόν υπερβαίνουν το 
ανώτατο ημερήσιο όριο αποθέματος που ισχύει για κά¬ 
θε εταιρεία ανταλλακτηρίων συναλλάγματος, σύμφωνα 
με τα αναφερόμενα στην πιο πάνω παρ. 1 του κεφαλαί¬ 
ου αυτού καθώς και στην παρ. 2, εδάφ. ατού κεφ. VI, θα 
εκχωρούνται εντός της επόμενης εργάσιμης ημέρας εί¬ 
τε στις εξουσιοδοτημένες για τη διενέργεια πράξεων επί 
συναλλάγματος τράπεζες είτε στην Τράπεζα της Ελλά¬ 
δος. Τα επίσημα παραστατικά των εκχωρήσεων θα τη¬ 
ρούνται στα λογιστήρια των εταιρειών και θα είναι στη 
διάθεση των ελεγκτικών οργάνων της Τράπεζας της Ελ¬ 
λάδος. 

4. Τα ανταλλακτήρια συναλλάγματος εκδίδουν για τις 
συναλλαγές της παραγρ. 1 και της παρ. 2εδαφ. (β) του 
κεφ. II, παραστατικά τα οποία, εφόσον η αξία της συ- 

ναλλαγής υπερβαίνει ποσό ισότιμο των χιλίων (1.000) 
ευρώ, θα αναγράφουν τα πιο κάτω στοιχεία, τουλάχι¬ 
στον: 

- το χρόνο πραγματοποίησης της συναλλαγής. 

-το ονοματεπώνυμο και τη διεύθυνσητου συναλλασσό¬ 
μενου (όπως έχει πιστοποιηθεί από το δελτίο ταυτότητας 
ή το διαβατήριο ή άλλο επίσημο έγγραφο του συναλλασ¬ 
σόμενου). 

- το ποσό της συναλλαγής. 

Για τις συναλλαγές που αφορούν διαμεσολάβηση στη 
μεταφορά κεφαλαίων εκδίδονται παραστατικά, κατά τα 
προβλεπόμενα στις διατάξεις της ΠΔ/ΤΕ 2536/2004. 

5. Σε κάθε μονάδα και σε εμφανές σημείο θα αναγρά¬ 
φονται κάθε εργάσιμη ημέρα σε αναλυτικό πίνακα οι 
χρησιμοποιούμενες συναλλαγματικές ισοτιμίες, οι 
οποίες θα διαμορφώνονται ελεύθερα από τις εταιρεί¬ 
ες, καθώς και τα ποσά ή τα ποσοστά των τυχόν ει- 
σπραττομένων προμηθειών που επίσης θα διαμορφώ¬ 
νονται ελεύθερα. 

6. Κάθε υπηρεσιακή μονάδα της εταιρείας ανταλλακτη- 
ρίων συναλλάγματος τηρεί τα δικά της οικονομικά στοι¬ 
χεία. Οι εταιρείες θα τηρούν για μία πενταετία τα παρα¬ 
στατικά των συναλλαγών τους. 

7. Οι εταιρείες ανταλλακτηρίων συναλλάγματος εφαρ¬ 
μόζουν το Κλαδικό Λογιστικό Σχέδιο των Τραπεζών. Η λο¬ 
γιστική παρακολούθηση των συναλλαγών της παρ. 2 του 
κεφ. II θα γίνεται χωριστά. 

8. Οι εταιρείες ανταλλακτηρίων συναλλάγματος εφαρ¬ 
μόζουν τις εγκυκλίους της Διεύθυνσης Εποπτείας Πιστω¬ 
τικού Συστήματος της Τράπεζας της Ελλάδος (τελευτ. 
σχετ. 654/22.7.2003), σχετικά με την εφαρμογή του Ν. 
2331/1995 "Πρόληψη και καταστολή της νομιμοποίησης 
εσόδων από εγκληματικές δραστηριότητες και άλλες ποι¬ 
νικές διατάξεις", όπως ισχύει. 

9. Οι διατάξεις του κεφαλαίου αυτού δεν θίγουν δικαιώ¬ 
ματα και υποχρεώσεις των εταιρειών ανταλλακτηρίων συ¬ 
ναλλάγματος, οι οποίες τυχόν απορρέουν από διατάξεις 
της νομοθεσίας και αποφάσεις άλλων αρχών για θέματα 
της δικής τους αρμοδιότητας. 

IV. ΠΑΡΟΧΗ ΣΤΟΙΧΕΙΩΝ ΣΤΗΝ ΤΡΑΠΕΖΑ ΤΗΣ ΕΛΛΑΔΟΣ 

1. Σε περίπτωση μεταβίβασης μετοχών ή δικαιωμάτων 
ψήφου της εταιρείας ανταλλακτηρίων συναλλάγματος, 
που οδηγεί σε απόκτηση ποσοστού μεγαλύτερου από το 
10%του μετοχικού της κεφαλαίου, υποβάλλονται από τον 
προτιθέμενο να αποκτήσει την εν λόγω συμμετοχή τα κα¬ 
θοριζόμενα στο εδάφ. (β) της παρ. 2 του κεφ. I δικαιολο- 
γητικά. Η μη κοινοποίηση αρνητικής απάντησης από την 
Τράπεζα της Ελλάδος εντός σαράντα πέντε (45) ημερών 
από την ως άνω γνωστοποίηση ισοδυναμεί με έγκριση της 
μεταβίβασης των μετοχών. 

2. Γ ια την ίδρυση νέων υπηρεσιακών μονάδων απαιτεί¬ 
ται υποβολή αίτησης στη Διεύθυνση Εποπτείας Πιστωτι¬ 
κού Συστήματος της Τράπεζας της Ελλάδος. Η μη κοινο¬ 
ποίηση αρνητικής απάντησης απάτην Τράπεζα της Ελλά¬ 
δος εντός διαστήματος τριών μηνών από την υποβολή 
της σχετικής αίτησης ισοδυναμεί με έγκριση του αιτήμα¬ 
τος. 

3. Οι εταιρείες ανταλλακτηρίων συναλλάγματος υπο- 
χρεούνται να υποβάλλουν στη Διεύθυνση Εποπτείας Πι¬ 
στωτικού Συστή ματος της Τράπεζας της Ελλάδος την πιο 
κάτω πληροφόρηση: 

α) Εγγράφως, κάθε μεταβολή σε σχέση με τα στοιχεία 


του κεφ. Ι,παρ. 2, πληντου εδαφ. (β), δεκαπέντε (15),του¬ 
λάχιστον, εργάσιμες ημέρες πριν από την πραγματοποίη¬ 
σή της. Ειδικότερα στις περιπτώσεις που η μεταβολή 
αφορά τα πρόσωπα των εδαφ. (γ) και (δ) της παρ. 2 του 
κεφ. I, υποβάλλονται και τα κατά περίπτωση προβλεπό¬ 
μενα αντίστοιχα δικαιολογητικά. 

β) Κάθε έτος και το αργότερο μέχρι το τέλος Απριλίου, 
οικονομικές καταστάσεις και στοιχεία δραστηριότητας 
(κύκλο εργασιών ανά μήνα και ανά υπηρεσιακή μονάδα με 
διάκριση κατά κατηγορία των αναφερομένων στο κεφ. II 
δραστηριοτήτων) για την προηγούμενη χρήση. 

γ) Το πρώτο δεκαήμερο μετά το τέλος κάθε ημερολο¬ 
γιακού τριμήνου, αναλυτική κατάσταση με τα ημερήσια 
υπόλοιπα αγορών - πωλήσεων και αποθέματος ξένων 
τραπεζογραμματίων και επιταγών της περιόδου αυτής 
(με βάση σχετικό υπόδειγμα της Διεύθυνσης Εποπτείας 
Πιστωτικού Συστήματος). Η κατάσταση αυτή κοινοποιεί¬ 
ται και στη Διεύθυνση Χρηματοοικονομικών Δραστηριο¬ 
τήτων της Τ ράπεζας της Ελλάδος. 

δ) Τα πιστωτικά ιδρύματα στα οποία τηρούνται οι λογα¬ 
ριασμοί καταθέσεων της εταιρείας ανταλλακτηρίων συ¬ 
ναλλάγματος. 

ε) Γνωστοποίηση της έναρξης λειτουργίας και της ακρι¬ 
βούς ταχυδρομικής διεύθυνσης της εταιρείας ανταλλα¬ 
κτηρίων συναλλάγματος και των εκάστοτε εγκρινόμενων 
νέων υπηρεσιακών μονάδων εντός δεκαπέντε (15) ημε¬ 
ρών από την έναρξη λειτουργίας τους. 

στ) Τυχόν τροποποιήσεις του Καταστατικού τους. 

V. ΚΥΡΩΣΕΙΣ 

1. Η Τράπεζα της Ελλάδος μπορεί να επιβάλλει με απο¬ 
φάσεις της κυρώσεις (αναστολή εργασιών, διοικητικά 
πρόστιμα, ανάκληση της άδειας λειτουργίας) επί των 
εταιρειών ανταλλακτηρίων συναλλάγματος καθώς και επί 
των προσώπων, που ενεργούν κατά παράβαση των δια- 
τάξεωντης Πράξης αυτής, των αποφάσεωντων σχετικών 
με τη λειτουργία των εν λόγω εταιρειών και της συναλ¬ 
λαγματικής νομοθεσίας εν γένει. Ειδικότερα, σε περίπτω¬ 
ση μη τήρησης των διατάξεων της παρ. 1 του κεφ. IV από 
μετόχους, επιβάλλονται σε αυτούς οι παρακάτω κυρώ¬ 
σεις, μεμονωμένα ή σωρευτικά: 

(α) πρόστιμο υπέρ του Ελληνικού Δημοσίου μέχρι πο¬ 
σοστού 30% της αξίας των μετοχών που μεταβιβάστηκαν 
χωρίς να τηρηθούν οι πιο πάνω διατάξεις, 

(β) αποκλεισμός των προσώπων αυτών από το Διοικητι¬ 
κό Συμβούλιο της εταιρείας, καθώς και από οποιαδήποτε 
διευθυντική θέση στην εταιρεία, για ορισμένο ή αόριστο 
χρόνο, προκειμένου περί φυσικών προσώπων. 

2. Τα διοικητικά πρόστιμα καταβάλλονται εντός μηνός 
από την κοινοποίησης της σχετικής απόφασης. Τ υχόν μη 
καταβολή των προστίμων που επιβάλλονται στην εταιρεία 
επισύρει την ποινή της αναστολής ή και την ανάκληση της 
άδειας λειτουργίας της. 

VI. ΛΟΙΠΕΣ ΔΙΑΤΑΞΕΙΣ 

1. Οι διατάξεις της παρούσας Πράξης εφαρμόζονται 
και σε όλες τις εταιρείες ανταλλακτηρίων συναλλάγμα¬ 
τος που ήδη λειτουργούν στην Ελλάδα, σύμφωνα με ειδι¬ 
κές εγκρίσεις της Τ ράπεζας της Ελλάδος. 

2. Εξουσιοδοτείται η Διεύθυνση Εποπτείας Πιστωτικού 
Συστήματος της Τράπεζας της Ελλάδος: 

α) για τον καθορισμό ημερήσιου ορίου αποθέματος κά¬ 
θε εταιρείας ανταλλακτηρίων συναλλάγματος μικρότε¬ 
ρου του κατά τα ανωτέρω ισχύοντος (παρ. 1 του κεφ. III) 

λαμβάνοντας υπόψη, ενδεικτικά, τον κύκλο εργασιών, τον 
αριθμό των υπηρεσιακών μονάδων ή την τυχόν μη συνεπή 
τήρηση από την εταιρεία των σχετικών αποφάσεων της 
Τράπεζας της Ελλάδος, 

β) για τον έλεγχο της τήρησης των όρων της παρούσας 
Πράξης, την εξειδίκευση των υποβαλλόμενων στην Τρά¬ 
πεζα της Ελλάδος στοιχείων για τους σκοπούς της επο- 
πτείας καθώς και για την παροχή διευκρινίσεων σχετικά 
με την εφαρμογή της παρούσας Πράξης. 

3. Καταργείται η ΠΔ/ΤΕ 2440/11.1.1999, όπως έχει τρο¬ 
ποποιηθεί με την ΠΔ/ΤΕ 2473/10.4.2001, τις απόφ. ΕΤΠΘ 
112/8/5.11.2001 και 36/1/29.6.1999. Κάθε υφιστάμενη 


αναφορά στην ΠΔ/ΤΕ 2440/11.1.1999 ή στιςτροποποιητι- 
κές της διατάξεις θα νοείται στο εξής ως αναφορά στην 
παρούσα Πράξη. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 27 Φεβρουάριου 2004 
Ο Διοικητής 

ΝΙΚΟΛΑΟΣ ΓΚΑΡΓΚΑΝΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙπίΙρ: νννννν.θ Ι.ρτ - β-ητοί I: \λ/θ6ιτι351θι· @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 ουίΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοτπ και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-ισιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίεχ :210-9472556 ίπΙθΓΠθΙ : ΜΜρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθπίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































